Mogens Boisen

Mogens Peter Mynster Boisen (født 15. februar 1910 i Viborg, død 22. juni 1987) var en dansk oversætter, oberstløjtnant og leder af Hærens Brevskole.

Han var søn af herredsfuldmægtig, cand.jur. Eivind Mynster Boisen (død 1919) og hustru Ellen f. Tolderlund (død 1969), blev student fra Sorø Akademi 1927, premierløjtnant 1932, oberstløjtnant og chef for 6. bataljon 1951 og til rådighed for hærstaben og chef for Hærens Brevskole 1952. Han tog afsked fra linjen og kom i nr. i reserven 1968.
 
Diverse tjeneste- og studierejser i udlandet. Forfatter af en række militærvidenskabelige arbejder.
Oversættelser, kronikker, essays m. v. Redaktør af Levende Litteratur (s. m. Jørgen Budtz-Jørgensen) 1953-60. Tildelt Det krigsvidenskabelige Selskabs prismedalje i 1939 for en strategisk afhandling, Hegel-prisen 1967, Dansk Oversætterforbunds ærespris 1972 samt et antal legater. Han var Ridder af 1. grad af Dannebrog.

Han var gift med Elena f. Stoiloff, f. 13. februar 1924 i Rom, datter af kgl. bulgarsk gesandt S. Stoiloff (død 1941) og hustru Nadja f. Zenoff.

Litterær virksomhed 
Mogens Boisen var enormt produktiv som oversætter, og gennem sin karriere oversatte han mere end 800 værker til dansk fra engelsk, fransk, tysk, norsk og svensk. Hans oversættelser bredte sig fra fagbøger til underholdningsromaner, og videre til en række af litteraturens hovedværker. Han modtog flere udmærkelser for sit arbejde og fra 1980 en livsvarig ydelse fra Statens Kunstfond. Mest kendt er han for sin oversættelse af et af litteraturens hovedværker, Ulysses af James Joyce

Alle Mogens Boisens oversættelser ejes og administreres af Lindhardt og Ringhof.

Udvalgte oversættelser foretaget af Mogens Boisen 
 Pierre Boulle – Abernes planet
 Pierre Boulle – Broen over floden Kwai
 Lewis Carroll – Alice i Eventyrland
 Geoffrey Chaucer – Canterbury-fortællingerne
 Arthur C. Clarke – 2001: en Odyssé i verdensrummet
 Joseph Conrad – Nostromo
 Joseph Conrad – Forlis
 Michael Crichton – Truslen fra det ukendte
 Ken Follett – De fem løvers dal
 Ken Follett – Manden fra Sankt Petersburg
 Ken Follett – Operation Ørneflugt
 Ken Follett – Nøglen til Rebecca
 Sigmund Freud – Hverdagslivets psykopatologi
 Sigmund Freud – Forelæsninger til indføring i psykoanalysen
 Sigmund Freud – Drømmetydning
 Saxo Grammaticus – nudansk genfortælling af Saxos Danmarkshistorie
 Günther Grass – Kat og mus
 Günther Grass – Bliktrommen
 Günther Grass – Lokalbedøvet
 Ernest Hemingway – Øen og Havet
 Hermann Hesse – Glasperlespillet
 Hermann Hesse – Sol og måne
 James Joyce – Ulysses (et værk, Boisen aldrig holdt op med at arbejde med)
 Carl Jung – Det ubevidste
 Alexander Kent (pseudonym for Douglas Reeman) – De Stolte Skibe (eng. To Glory We Steer)
 Alexander Kent (pseudonym for Douglas Reeman) – Vejen til Mytteri (eng. Passage to Mutiny)
 Alexander Kent (pseudonym for Douglas Reeman) – I Slagorden (eng. Form Line of Battle!)
 André Malraux – Antimemoirer
 Ayn Rand – Og verden skælvede
 Thomas Mann – Doktor Faustus
 Thomas Mann – Felix Krull: en svindlers bekendelser
 Ellis K. Meacham – Kaptajnen fra Bombay (eng. The East Indiaman) - nr. 1 af 3 i serien om søhelten Merewether
 Ellis K. Meacham – Flåden fra Bombay (eng. On The Company's Service) - nr. 2 af 3 i serien om søhelten Merewether
 Ellis K. Meacham – For Konge og Kompagni (eng. For King and Company) - nr. 3 af 3 i serien om søhelten Merewether
 Herman Melville – Moby Dick
 James A. Michener – Hawaii
 Henry Miller – Smilet ved stigens fod
 Henry Miller – Breve til Anaïs Nin
 Robert Musil – Manden uden egenskaber
 Vladimir Nabokov – Lolita
 Vladimir Nabokov – Konge, dame, knægt
 V.S. Naipaul – Blandt de rettroende: en islamisk rejse
 Salman Rushdie – Midnatsbørn
 Salman Rushdie – Skam
 Virginia Woolf - Flush
 Pu Yi – Jeg var kejser af Kina: fra himlens søn til det nye menneske
 1001 Nats Eventyr, bind I-XVI

Medlem af DNSAP 
 Ifølge Bovrup-kartoteket indmeldte kaptajnløjtnant M. Boisen sig i DNSAP den 26. juni 1940.

Eksterne henvisninger 
 
 Kraks Blå Bog 1974
 Mogens Boisen på Den Store Danske – Gyldendals åbne encyklopædi
 Bibliografi over Mogens Boisens oversættelser på bibliotek.dk
 Mogens Boisen på Dansk Forfatterleksikon

Fodnoter 

Oversættere fra Danmark
Kunstnere på finansloven (afdøde)
Nazister fra Danmark
Officerer fra Danmark
Personer fra Viborg
Mogens
Riddere af 1. grad af Dannebrog
Personer i Kraks Blå Bog (afdøde)
Dansksprogede forfattere fra Danmark